वाराणसी। भारतीय रेल का निजीकरण करना तो दूर अगर इसका प्रयास भी हुआ तो आल इंडिया रेल फेडरेशन इसका पूरा विरोध करेगी। जहां रेल कर्मचारी या संगठनों से कोई अपेक्षा है तो हमें बताए, उसे हम पूरा करने का प्रयास करेंगे। हालांकि रेल राज्यमंत्री ने हमें आश्वस्त भी किया है कि निजीकरण नहीं होगा। बावजूद इसके अगर भारत सरकार ने निजीकरण करने का प्रयास किया तो ट्रेन के पहिए रोक दिए जाएंगे। यह जानकारी एआईआरएफ और एनआरएमयू के महामंत्री शिव गोपाल मिश्र ने शुक्रवार को एईएन कॉलोनी में आयोजित कार्यक्रम के दौरान पत्रकारों से कही। उन्होंने कहा कि पुरानी पेंशन योजना को लेकर भी हमें सकारात्मक संकेत मिले हैं।